stanford-oval/wikipedia huggingface dataset:
เชฟโรเลต เทรลเบลเซอร์
รุ่นที่สอง (RG; พ.ศ. 2555–2563; ไทย / พ.ศ. 2555–ปัจจุบัน; บราซิล) > เครื่องยนต์

ในส่วนของเครื่องยนต์ เทรลเบลเซอร์ เป็นแบบเครื่องยนต์ดูราแม็กซ์ ดีเซลเทอร์โบที่พัฒนาขึ้นมาใหม่จากทีมงานจีเอ็ม ขนาด 4 สูบ ความจุ 2.5 ลิตร และ 2.8 ลิตร และมีระบบส่งกำลังให้เลือก 2 รูปแบบ คือเกียร์ธรรมดา 5 สปีด และอัตโนมัติ 6 สปีดควบคุมด้วยอิเล็กทรอนิคส์
รุ่น 2.8 ลิตร ใช้เครื่องยนต์ Duramax (XLD28) 4 สูบ 16 วาล์ว แบบคอมมอลเรลพร้อมชุดเทอร์โบแปรผัน และระบบหัวฉีดไดเร็คอินเจ็คชั่นพร้อมระบบอินเตอร์คูลเลอร์ ให้กำลังสูงสุดได้ 180 แรงม้า ที่ความเร็วรอบ 3,800 รอบ/นาที และให้แรงบิดได้ 470 นิวตัน-เมตร ที่ความเร็วรอบ 2,000 รอบ/นาที ทำงานร่วมกับระบบเกียร์อัตโนมัติ 6 สปีด
รุ่น 2.5 ลิตร ใช้เครื่องยนต์ Duramax (XLD25) 4 สูบ 16 วาล์ว แบบคอมมอลเรลพร้อมชุดเทอร์โบ และระบบหัวฉีดไดเร็คอินเจ็คชั่นพร้อมระบบอินเตอร์คูลเลอร์ ให้กำลังสูงสุดได้ 150 แรงม้า ที่ความเร็วรอบ 3,800 รอบ/นาที และให้แรงบิดได้ 350 นิวตัน-เมตร ที่ความเร็วรอบ 2,000 รอบ/นาที ทำงานร่วมกับระบบเกียร์ธรรมดา 5 สปีด
รุ่นที่สอง (RG; พ.ศ. 2555–2563; ไทย / พ.ศ. 2555–ปัจจุบัน; บราซิล) > ลดล้างสต๊อก

นับตั้งแต่ที่ GM ประเทศไทย ออกมาประกาศยุติการขายรถยนต์ Chevrolet (เชฟโรเลต) ในไทยหลังสิ้นสุดปี 2563 พร้อมขายโรงงานประกอบรถยนต์ และโรงงานประกอบเครื่องยนต์ที่จังหวัดระยอง ให้กับ เกรท วอล มอเตอร์ส ผู้ผลิตรถยนต์รายใหญ่ของจีน ทำให้มีการจับตากันว่า รถที่ยังมีอยู่ในสต็อกประมาณ 4,000 คัน ซึ่งรวมถึง เชฟโรเลต โคโลราโด และ เชฟโรเลต แคปติวา โดยจำหน่ายตามรุ่นดังนี้
4×2 LT ดีเซล จาก 1,144,000 บาท เหลือ 895,000 บาท (ลดลงจากเดิม 249,000 บาท)
4×2 LTZ ดีเซล จาก 1,279,000 บาท เหลือ 1,175,000 บาท
4×4 LTZ ดีเซล จาก 1,379,000 บาท เหลือ 1,275,000 บาท
4×4 Z71 ดีเซล จาก 1,399,000 บาท เหลือ 1,295,000 บาท
เชฟโรเลต เทรลเบลเซอร์ ครอสโอเวอร์ (พ.ศ. 2562–ปัจจุบัน; จีน และ อเมริกาเหนือ)

ก่อนอื่นต้องบอกก่อนว่า Chevrolet Trailblazer ที่กำลังนำเสนอครั้งนี้ เป็นรถยนต์คนละประเภทที่จำหน่ายในเมืองไทยโดยล่าสุดค่ายรถยนต์โบว์ไท เปิดตัวอย่างเป็นทางการในงาน LA Auto Show 2019 ร่าง Crossover มาแทรกกลางระหว่างรุ่น Trax และรุ่น Equinox
Chevrolet Trailblazer เวอร์ชั่น Crossover เล็ก (คือเวอร์ชั่นเดียวกันที่เปิดตัวที่จีนต้นปี 2019) มาพร้อมความโดดเด่นด้วยกระจังหน้าสไตล์ dual-port ที่โดดเด่นพร้อมชุดไฟหน้าที่ดูเรียวเล็ก โคมไฟใหญ่ช่วงกลางแบบ LED และกันชนหน้าที่ลงตัวคล้ายกับ Chevrolet Blazer พร้อมการออกแบบสไตล์ลุยด้วยชุดแต่งรอบคันทั้งคิ้วขอบล้อ หลังคาถูกออกแบบให้โค้งมนลู่ลมได้อย่างดี ล้ออัลลอยหลายรุปแบบ 17 นิ้ว พร้อมยางจาก Hankook Sport Terrain และสีภายนอกสามารถเลือกได้ทั้งแบบ สี Mono หรือสี Two-Tone
ภายในมาในแบบ 5 ที่นั่ง มาพร้อมความทันสมัยทั้งมาตรวัดเรืองแสง พวงมาลัยมัลติฟังก์ชั่น 3 ก้าน ตกแต่งดำผสมโครเมี่ยมพร้อมจอสัมผัสที่รองรับ Apple CarPlay และ Android Auto พร้อมกันนี้เบาะนั่งด้านหลังสามารถพับได้เพื่อเพิ่มพื้นที่ในการบรรทุกมากถึง 1,540 ลิตร และเบานั่งด้านหน้าฝั่งคนนั่งสามารถพับได้เพื่อขยายพื้นที่การบรรทุกของ ขุมพลังสำหรับตลาดอเมริกามีให้เลือกทั้งเคริ่องยนต์เบนซินเทอร์โบ 1.2 กับ 1.3 ลิตร โดยให้กำลังสูงสุด 157 แรงม้า จับคู่กับเกียร์อัตโนมัติที่เลือกได้ทั้ง แบบ 9 สปีด หรือแบบ CVT และระบบขับเคลื่อนที่เลือกได้ทั้งแบบขับหน้าและขับสี่ AWD
1999–2001 เชฟโรเลต เบลเซอร์ เทรลเบลเซอร์
รุ่นที่หนึ่ง
2003–2005 Chevrolet TrailBlazer EXT
2006 Chevrolet TrailBlazer SS
รุ่นที่สอง
รุ่นที่สอง (ปรับโฉม)
Chevrolet Trailblazer เวอร์ชั่น Crossover เล็ก
เชลลีย์ วินเตอส์

| เชลลีย์ วินเตอส์ |
| --- | --- |
วินเตอส์เมื่อปี 1951
เกิด: เชอร์ลีย์ ชริฟต์ 18 สิงหาคม ค.ศ. 1920(1920-08-18) เซนต์หลุยส์ รัฐมิสซูรี สหรัฐ
เสียชีวิต: 14 มกราคม ค.ศ. 2006(2006-01-14) (85 ปี) เบเวอร์ลีฮิลส์ รัฐแคลิฟอร์เนีย สหรัฐ
สุสาน: สุสานฮิลล์ไซด์เมโมเรียลพาร์ก
สัญชาติ: อเมริกัน
ศิษย์เก่า: เดอะนิวสคูล
อาชีพ: นักแสดง
ปีปฏิบัติงาน: 1936–2006
พรรคการเมือง: เดโมแครต
คู่สมรส:   แม็ก พอล เมเยอร์ (สมรส 1943; หย่า 1948)  วิตตอรีโอ แกสส์แมน (สมรส 1952; หย่า 1954)  แอนโทนี ฟรานซิโอซา (สมรส 1957; หย่า 1960)  เกอร์รี ดีฟอร์ด (สมรส 2006) 
บุตร: 1 คน
เชลลีย์ วินเตอส์ (อังกฤษ: Shelley Winters; 18 สิงหาคม ค.ศ. 1920 – 14 มกราคม ค.ศ. 2006) เป็นนักแสดงชาวอเมริกันที่มีช่วงอาชีพยาวนานกว่าเจ็ดทศวรรษ ตั้งแต่ปี 1936 ถึง 2006 เธอปรากฏอยู่ในภาพยนตร์กว่า 121 เรื่อง เธอได้รับรางวัลออสการ์สำหรับการแสดงในเรื่อง เดอะไดอารีออฟอันเนอฟรังค์ (1959) และ อะแพตช์บลู (1965) และได้รับการเสนอชื่อเข้าชิงจากเรื่อง อะเพชอินเดอะซัน (1951) และ เดอะโพไซดอนแอดเวนเจอร์ (1972) เธอยังปรากฏอยู่ในภาพยนตร์ที่มีชื่อเสียงมากมาย รวมถึง อะดับเบิลไลฟ์ (1947), เดอะไนต์ออฟเดอะฮันเตอร์ (1955), โลลิตา (1962), อัลฟี (1966), เน็กซ์สต็อป, เกรนิชวิลเลจ (1976) และ พีทกับมังกรมหัศจรรย์ (1977) นอกจากภาพยนตร์ วินเตอส์ยังปรากฏอยู่ในซิตคอมเรื่อง โรแซนน์ (1991–1996) และเขียนอัตชีวประวัติอีกสามเล่ม
ชีวิตช่วงแรก

เชลลีย์ วินเตอส์ หรือชื่อเกิด เชอร์ลีย์ ชริฟต์ เกิดเมื่อวันที่ 18 สิงหาคม 1920 ในเซนต์หลุยส์ รัฐมิสซูรี พ่อของเธอชื่อ โจนาส ชริฟต์ เป็นนักออกแบบเสื้อผ้าสำหรับผู้ชาย แม่ของเธอ โรส (สกุลเดิม วินเตอร์) เป็นนักร้องให้กับโรงละครโอเปราเทศบาลเมืองเซนต์หลุยส์ ("เดอะมูนี") ครอบครัวของเธอล้วนแต่เป็นชาวยิว พ่อของเธออพยพมาจากกริมารอฟ จักรวรรดิออสเตรีย-ฮังการี ซึ่งปัจจุบันคือประเทศยูเครน ส่วนแม่ของเธอเกิดในเซนต์หลุยส์ เป็นชาวออสเตรียที่อพยพมาจากกริมารอฟเช่นกัน วินเตอส์ได้รับการศึกษาแบบชาวยิว โดยเข้าเรียนที่จาเมกายิวเซ็นเตอร์ควบคู่ไปกับการเรียนเพลงภาษาฮีบรูที่โรงเรียนรัฐบาล ต่อมาครอบครัวย้ายไปบรุกลิน นครนิวยอร์ก เมื่อเธออายุเก้าปี และเติบโตเป็นบางช่วงที่ควีนส์ ซึ่งอยู่ในนครนิวยอร์กเช่นกัน เมื่อเติบโตขึ้น เธอทำงานเป็นนางแบบ น้องสาวของเธอ บลานซ์ ชริฟต์ แต่งงานกับจอร์จ โบรอฟฟ์ ผู้ดูแลโรงละครเซอร์เคิล (ปัจจุบันคือ โรงละครเอลเซนโตร) ในลอสแอนเจลิส จากนั้นเธอย้ายกลับไปนครนิวยอร์กอีกครั้ง เพื่อเรียนการแสดงที่เดอะนิวสคูล
การเสียชีวิต

วินเตอส์เสียชีวิตเมื่อวันที่ 14 มกราคม 2006 ด้วยอาการหัวใจล้มเหลว ที่ศูนย์เวชศาสตร์ฟื้นฟูแห่งเบเวอร์ลีฮิลส์ ศพของเธอได้รับการฝังที่สุสานฮิลล์ไซด์เมโมเรียลพาร์ก ในคูลเวอร์ซิตี รัฐแคลิฟอร์เนีย แอนโทนี ฟรานซิโอซา สามีคนที่สามของเธอเป็นโรคหลอดเลือดสมองเฉียบพลันในวันเดียวกับที่เธอเสียชีวิต และเขาเสียชีวิตในอีกห้าวันถัดมา
แหล่งข้อมูลอื่น

เชลลีย์ วินเตอส์ ที่อินเทอร์เน็ตบรอดเวย์ดาตาเบส
เชลลีย์ วินเตอส์ ที่อินเทอร์เน็ตมูวีเดตาเบส
| ด ค กรางวัลออสการ์ สาขานักแสดงสมทบหญิงยอดเยี่ยม |
| --- | --- |
1936–1940:  เกล ซันเดอร์การ์ด (1936)  อลิซ แบรดี (1937)  เฟย์ เบนเตอร์ (1938)  แฮตตี แม็กแดเนียล (1939)  เจน ดาร์เวล (1940) 
1941–1960:  แมรี แอสเตอร์ (1941)  เทเรซา ไรต์ (1942)  Katina Paxinou (1943)  เอเธล แบร์รีมอร์ (1944)  แอนน์ เรเวอร์ (1945)  แอน แบกซ์เตอร์ (1946)  เซเลสต์ โฮล์ม (1947)  แคลร์ ทรีเวอร์ (1948)  Mercedes McCambridge (1949)  โจเซฟิน ฮูล (1950)  คิม ฮันเตอร์ (1951)  กลอเรีย เกรแฮม (1952)  ดอนนา รีด (1953)  อีว่า มารี เซนต์ (1954)  โจ ฟาน ฟลีต (1955)  โดโรธี มาโลน (1956)  Miyoshi Umeki (1957)  เวนดี ฮิลเลอร์ (1958)  เชลลีย์ วินเตอส์ (1959)  เชอร์ลีย์ โจนส์ (1960) 
1961–1980:  ริตา โมรีโน (1961)  แพตตี้ ดยุกที่ (1962)  มาร์กาเร็ต รูเทอร์ฟอร์ด (1963)  Lila Kedrova (1964)  เชลลีย์ วินเตอส์ (1965)  แซนดี้ เดนนิส (1966)  เอสเตลล์ พาร์สันส์ (1967)  รูธ กอร์ดอน (1968)  โกลดี ฮอว์น (1969)  เฮเลน เฮส์ (1970)  คลอริส ลีชแมน (1971)  ไอลีน เฮ็คคาร์ต (1972)  เททัม โอนีล (1973)  อิงกริด เบิร์กแมน (1974)  ลี แกรนต์ (1975)  บีทรีซ สเตรท์ (1976)  วาเนสซา เรดเกรฟ (1977)  แมกกี สมิธ (1978)  เมริล สตรีป (1979)  แมรี สตีนเบอร์เกน (1980) 
1981–2000:  มอรีน สเตเปิลตัน (1981)  เจสซิกา แลงจ์ (1982)  ลินดา ฮันต์ (1983)  เพกกี แอชครอฟต์ (1984)  อันเจลิกา ฮัสตัน (1985)  ไดแอน ไวสต์ (1986)  โอลิมเปีย ดูคาคิส (1987)  กีนา เดวิส (1988)  เบรนดา ฟริกเกอร์ (1989)  วูปี โกลด์เบิร์ก (1990)  เมอร์ซิดีส รูห์ล (1991)  เมริซา โทเม (1992)  แอนนา แพควิน (1993)  ไดแอน ไวสต์ (1994)  มีรา ซอร์วีโน (1995)  จูเลียต บิโนช (1996)  คิม เบซิงเงอร์ (1997)  จูดี เดนช์ (1998)  แอนเจลีนา โจลี (1999)  มาร์เชอ เกย์ ฮาร์เดน (2000) 
2001–ปัจจุบัน:  เจนนิเฟอร์ คอนเนลลี (2001)  แคเธอรีน ซีตา-โจนส์ (2002)  เรเน เซลเวเกอร์ (2003)  เคต แบลนเชตต์ (2004)  เรเชล ไวสซ์ (2005)  เจนนิเฟอร์ ฮัดสัน (2006)  ทิลดา สวินตัน (2007)  เปเนโลเป กรุซ (2008)  โม'นิก (2009)  เมลิสซา ลีโอ (2010)  ออคตาเวีย สเปนเซอร์ (2011)  แอนน์ แฮททาเวย์ (2012)  ลูพีตา ญองอ (2013)  แพทริเชีย อาร์เคตต์ (2014)  อาลีเซีย วิคันเดอร์ (2015)  ไวโอลา เดวิส (2016)  แอลลิสัน แจนนีย์ (2017)  เรจินา คิง (2018)  ลอรา เดิร์น (2019)  ยุน ยอ-จ็อง (2020)  อารีอานา เดโบซ (2021)  เจมี ลี เคอร์ติส (2022)
เชร็ค 3

| เชร็ค 3 |
| --- | --- |
Movie poster featuring Shrek as King
กำกับ: Chris Miller Raman Hui (co-director)
เขียนบท: Jeffrey Price Peter S. Seaman Chris Miller Aron Warner Story: Andrew Adamson William Steig (Book)
อำนวยการสร้าง: Aron Warner Andrew Adamson Denise Nolan Cascino
นักแสดงนำ: Mike Myers Cameron Diaz Eddie Murphy Antonio Banderas Rupert Everett Julie Andrews Eric Idle Justin Timberlake
ตัดต่อ: Joyce Arrastia Michael Andrews
ดนตรีประกอบ: Harry Gregson-Williams
บริษัทผู้สร้าง: DreamWorks Animation Pacific Data Images 
ผู้จัดจำหน่าย: Paramount Pictures
วันฉาย: 18 พฤษภาคม, ค.ศ. 2007 (U.S.) 7 มิถุนายน, ค.ศ. 2007 (Australia) 29 มิถุนายน,ค.ศ. 2007 (UK, Ireland) 31 พฤษภาคม, ค.ศ. 2007 (Tha)
ความยาว: 93 นาที
ประเทศ: U.S.
ภาษา: อังกฤษ
ทุนสร้าง: $160 ล้านดอลลาร์สหรัฐ
ทำเงิน: $799 ล้านดอลลาร์สหรัฐ
ก่อนหน้านี้: เชร็ค 2 (2004)
ต่อจากนี้: เชร็ค สุขสันต์ นิรันดร (2010)
ข้อมูลจาก All Movie Guide
ข้อมูลจาก IMDb
เชร็ค 3 (อังกฤษ: Shrek the Third) เป็นภาพยนตร์แอนิเมชันในปี 2007 เป็นภาพยนตร์ภาค 3 ของเชร็ค สร้างโดยเจฟฟรีย์ แคตเซนเบิร์กให้กับดรีมเวิร์กส์แอนิเมชัน และจัดจำหน่ายโดยพาราเมาต์พิกเจอส์ ออกฉายในสหรัฐอเมริกาเมื่อวันที่ 18 พฤษภาคม ค.ศ. 2007
เนื้อเรื่อง

ใน ฟาร์ ฟาร์ อเวย์ กษัตริย์แฮโรล์เกิดอาการป่วยหนัก เขาได้บอกกับเชร็คเพื่อหากษัตริย์ครองราชสมบัติคนต่อไป แล้วกษัตริย์แฮโรลด์จึงสิ้นพระชนม์บนพระแท่นบรรทมดอกบัวในอ่างน้ำทองคำ 
พระราชวงศ์และประชาชนทุกคนไว้อาลัยกันอย่างแสนเศร้า ส่วนเจ้าชายชาร์มมิ่งจะได้ขึ้นเป็นกษัตริย์แห่ง ฟาร์ ฟาร์ อเวย์ วันรุ่งขึ้น เชร็คและสหาย 2 ตัว ดองกี้ และ พุซ อิน บู๊ท ได้ออกเดินทางไปที่ไกลไปถึงที่หมาย ฟีโอน่าได้ตะโกนกับเชร็คว่า "เจ้ากำลังจะเป็นพ่อแล้ว" พอมาถึงเชร็คและสหายได้ไปถึงเกาะแห่งหนึ่ง เกาะนั้นเป็นที่ตั้งของมหาวิทยาลัยที่ใหญ่โตมากที่สุด เขาและสหายได้ไปหากษัตริย์ต่อไป คือ "อาร์เธอร์หรือ อาร์ตี้" เชร็คได้จับผิดคนมาเป็นแลนซ์ลอดแทน ขณะที่เชร็คจับแลนซ์ลอดอยู่ แลนซ์ลอดพูดกับเชร็คว่า "ปล่อยข้า อสูรกาย" และเชร็คย้อนต่อว่า "หยุดดิ้นได้ไหม อาร์เธอร์" แลนซ์ลอดพูดอีกทีว่า "ข้าไม่ใช่ อาร์เธอร์ ข้าชื่อแลนซ์ลอด คนผอมแห้งนี่สิ อาร์เธอร์" แล้วอาร์ตี้คนนี้ตกใจวิ่งหนีไปในที่สุด พวกนักศึกษาได้เข้าการประกวดมาสคอตแห่งปีนี้ พวกเชร็คได้มาอาคารนี้เพื่อหาอาร์เธอร์ ซึ่งเขาถูกห้อยตัวอยู่ข้างบน นักศึกษาทุกคนสั่งให้เชร็คเขมือบเขา เชร็คไม่ฟังใครได้มาบอกกับนักศึกษาว่า "เรามาที่นี่ เพื่อไม่กินเขา" แล้วเชร็คแต่งตั้งให้เขาเป็นกษัตริย์ของฟาร์ ฟาร์ อเวย์ คนใหม่ อาร์ตี้ได้กล่าวกับนักศึกษาเพื่อจะไปสู่โลกใหม่อย่างเต็มที่สำหรับเขา
แล้วเชร็คพร้อมสหาย ได้ขึ้นเรือเพื่อไปท่าเรือของฟาร์ ฟาร์ อเวย์ และอาร์เธอร์กำลังเร่าร้อนกับการเป็นกษัตริย์อยู่ แล้วอาเธอร์ขับเรือจนเกิดปัญหาขึ้นและเรือลำนี้ไปติดที่เกาะของเมอร์ลิน ซึ่งเมอร์ลินนั้นอาศัยอยู่ในถ้ำนี้ เชร็ค สหาย และ อาร์เธอร์ ได้ไปพบกับเมอร์ลิน แล้วพักค้างคืนที่นี่ ตอนต่อมาเจ้าชายชาร์มมิ่งพร้อมกับพวกวายร้ายทั้งหมดได้ออกโจมตีนคร ฟาร์ ฟาร์ อเวย์ และครองอาณาจักรแห่งนี้ ราชินีลิลเลี่ยนกับเจ้าหญิงในเทพนิยายทั้งหมดที่จะหาทางหนีรอด ยกเว้นราพันเซลเท่านั้นที่ถูกจับไปพบชาร์มมิ่งในความรักของเธอ ตอนนั้นที่เกาะของเมอร์ลินกัปตันฮุกและลูกน้องได้จับเชร็คพร้อมสหาย และเชร็คได้กำจัดศัตรูหมดสิ้น ขณะนั้นบนเวทีของชาร์มมิ่ง ราพันเซลได้เริ่มเล่นละครบนหอคอยจำลอง เชร็คได้แอบเข้าไปบุก แต่เชร็คถูกมัดโซ่ไว้แล้วชาร์มมิ่งได้ให้อธิบายกับผู้ชม ในเรื่องการฆ่าเชร็คพร้อมกับสหายของเขา แต่แล้วอาร์ตี้ได้เข้ามาปลอบโยนให้กับเหล่าร้ายให้เป็นจิตใจดี ชาร์มมิ่งโกรธกับอาร์ตี้และแย่งบัลลังค์คืนแต่ชาร์มมิ่งพลาดท่าไปในการต่อสู้ แต่แล้วหางของดราก้อนได้ฟาดหอคอยจำลองทับใส่ชาร์มมิ่งเสียชีวิตและมงกุฎของเขาได้กระเด็นออกมา แล้วเชร็ค และ ทุกคนยินดีให้อาร์ตี้เป็นกษัตริย์ของฟาร์ ฟาร์ อเวย์ ตลอดมา และในกระท่อมของเชร็คนั้น เชร็คและฟีโอน่าได้เป็นครอบครัวและมีลูกอย่างสมหวัง
นักแสดง

| ตัวละคร | พากษ์อังกฤษ  | พากย์ไทย  |
| --- | --- | --- |
| เชร็ค | Mike Myers | ศิริศักดิ์ นันทเสน |
| ดองกี้ | Eddie Murphy | สุรศักดิ์ วงษ์ไทย |
| เจ้าหญิงฟีโอน่า | Cameron Diaz | แคทรียา อิงลิช |
| พุซ อิน บู๊ท | Antonio Banderas | ดอม เหตระกูล |
| กษัตริย์อาร์เธอร์ | Justin Timberlake | วิชญะ จารุจินดา |
| เจ้าชายชาร์มมิ่ง | Rupert Everett | ณฐพงษ์ เธียรสวัสดิ์กิจ |
ดูเพิ่ม

เชร็ค
เชร็ค 2
เชร็ค สุขสันต์ นิรันดร
แหล่งข้อมูลอื่น

เว็บไซต์ทางการ เก็บถาวร 2006-09-03 ที่ เวย์แบ็กแมชชีน
Dreamworks Fansite
BBC's The Film Programme interviews Shrek 3's composer Harry Gregson-Williams
Shrek the Third ที่อินเทอร์เน็ตมูวีเดตาเบส
Shrek the Third Reviews เก็บถาวร 2010-05-25 ที่ เวย์แบ็กแมชชีน
เชอรีล โคล

ระวังสับสนกับ เชอรีล โครว์
| เชอรีล |
| --- | --- |
เชอรีล ใน ค.ศ. 2008
ข้อมูลพื้นฐาน
ชื่อเกิด: Cheryl Ann Tweedy
เกิด: 30 มิถุนายน พ.ศ. 2526 (41 ปี)
ที่เกิด: นิวคาสเซิลอะพอนไทน์ ประเทศอังกฤษ
แนวเพลง: ป็อป อาร์แอนด์บี
อาชีพ: นักร้อง นักแต่งเพลง นักเต้น นางแบบ
ช่วงปี: ค.ศ. 2002 – ปัจจุบัน
ค่ายเพลง: Polydor (ค.ศ. 2002 – ปัจจุบัน)  Fascination (ค.ศ. 2006 – ปัจจุบัน)  will.i.am music group (ค.ศ. 2009 – ปัจจุบัน) 

เว็บไซต์: cherylofficial.com
เชอรีล แอน เฟอร์นันเดส-เวอร์ซินี่ (อังกฤษ: Cheryl Ann Fernandez-Versini) หรือ เชอรีล โคล (อังกฤษ: Cheryl Cole) หรือที่รู้จักกันในนาม เชอรีล เกิดเมื่อวันที่ 30 มิถุนายน ค.ศ. 1983 ที่นิวคาสเซิลอะพอนไทน์ ประเทศอังกฤษ เป็นนักร้อง-นักแต่งเพลง นักเต้น นางแบบ ชาวอังกฤษ เชอรีลเริ่มมีชื่อเสียงเมื่อเธอเป็น 1 ในสมาชิกเกิร์ลกรุปชื่อ เกิร์ลสอะลาวด์ วงจากรายการเรียลลิตี้ทางช่องไอทีวีชื่อ  Popstars The Rivals ปลายปี ค.ศ. 2002 วงประสบความสำเร็จมีซิงเกิลท็อป 10 ติดต่อกัน 20 ซิงเกิล (อันดับ 1 อยู่ 4 ซิงเกิล) ในสหราชอาณาจักร และ 5 สตูดิโออัลบั้มได้รับรางวัลแผ่นเสียงทองคำขาวจากองค์กรตัวแทนอุตสาหกรรมสิ่งบันทึกเสียงอังกฤษ (BPI) มี 2 อัลบั้มที่ติดอันดับ 1 ในสหราชอาณาจักร ยังได้รับการเสนอชื่อบริตอวอร์ดส 5 ครั้ง ตั้งแต่ปี ค.ศ. 2005-2010 หลังจากที่วงเกิร์ลสอะลาวด์แยกย้ายกันไป เชอรีลมีอัลบั้มเดี่ยวที่ติดอันดับ 1 ในสหราชอาณาจักร 2 อัลบั้มติดต่อกัน คือชุด 3 Words และ Messy Little Raindrops โดยมี 2 ซิงเกิลอันดับ 1 อย่าง "Fight for This Love" และ "Promise This" นอกจากนั้นยังได้รับเสนอบริตอวอร์ดส 1 สาขา
เชอรีลได้เป็นกรรมการรายการประกวดร้องเพลงของสหราชอาณาจักรในรายการ The X Factor ในปี ค.ศ. 2008 ทำให้เธอได้ฉายาว่า "หวานใจคนใหม่ของชาติ" เธอเป็นกรรมการติดต่อกัน 2 ปี ในปีที่นักร้องที่ได้ที่ 1 คือ อเล็กซานดรา เบิร์ก และโจ แม็กเอลเดอร์รี
เชอรีลเคยเป็นภรรยาของนักฟุตบอล แอชลีย์ โคล ทั้งคู่แต่งงานกันเมื่อเดือนกรกฎาคม ค.ศ. 2006 ศาลพิจารณาและอนุญาตให้ทั้งคู่หย่าได้ในเดือนกันยายน ค.ศ. 2010 เชอรีลแต่งงานใหม่กับ Jean-Bernard Fernandez-Versini ในเดือนกรกฎาคม ค.ศ. 2014
อัลบั้ม

3 Words (2009)
Messy Little Raindrops (2010)
A Million Lights (2012)
Only Human (2014)
ทัวร์

ทัวร์เดี่ยว
A Million Lights Tour (2012)
เป็น Supporting act
The Black Eyed Peas' The E.N.D. World Tour (Europe, 2010)
เชอร์วิน ปาโร

| เชอร์วิน ปาโร |
| --- | --- |
เกิด: 13 กุมภาพันธ์ พ.ศ. 2526
เชอร์วิน ปาโร (อังกฤษ: Sherwin Paro) นักมวยสากลชาวฟิลิปปินส์ เกิดเมื่อ 13 กุมภาพันธ์ พ.ศ. 2526 ที่ Mandaue City สถิติการชก 26 ครั้ง ชนะ 18 (น็อค 9) เสมอ 1 แพ้ 7
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์ฟลายเวทเมื่อ 29 กันยายน พ.ศ. 2546 แพ้น็อค คมฤทธิ์ 3เคแบตเตอรี่ ยก 5 ที่ กทม.
ชิงแชมป์ WBO เอเชียรุ่นจูเนียร์แบนตัมเวทเมื่อ 28 ตุลาคม 2547 แพ้คะแนน ประมวนศักดิ์ โพธิ์สุวรรณ ที่ อุตรดิตถ์
เชร็ค

| เชร็ค |
| --- | --- |
ใบปิดภาพยนตร์
กำกับ:   แอนดรูว์ อดัมสัน  วิกกี เจนสัน 
เขียนบท:   เท็ด เอลเลียต  เทอร์รี รอสซิโอ  โจ สติลแมน  โรเจอร์ เอส. เอช. ชูลแมนช 
สร้างจาก: เชร็ค! โดย วิลเลียม สตีก
อำนวยการสร้าง:   แอรอน วอร์เนอร์   จอห์น เอช. วิลเลียมส์  เจฟฟรีย์ แคตเซนเบิร์ก 
นักแสดงนำ:   ไมก์ ไมเยอส์  เอ็ดดี้ เมอร์ฟี  คาเมรอน ดิแอซ  จอห์น ลิทโกว์ 
ตัดต่อ: ซิม อีวาน-โจนส์
ดนตรีประกอบ:   แฮร์รี เกร็กสัน-วิลเลียมส์  จอห์น พาวเวล  
บริษัทผู้สร้าง:   ดรีมเวิกส์แอนิเมชัน  พีดีไอ/ดรีมเวิกส์  
ผู้จัดจำหน่าย: ดรีมเวิกส์พิกเจอส์
วันฉาย:   22 เมษายน ค.ศ. 2001 (2001-04-22) (โรงละครแมนน์วิลเลจ)    18 พฤษภาคม ค.ศ. 2001 (2001-05-18) (สหรัฐ) 
ความยาว: 90 นาที
ประเทศ: สหรัฐ
ภาษา: อังกฤษ
ทุนสร้าง: 60 ล้านดอลลาร์สหรัฐ
ทำเงิน: 487.9 ล้านดอลลาร์สหรัฐ
เชร็ค (อังกฤษ: Shrek) เป็นการ์ตูนแอนิเมชันของดรีมเวิร์ก ซึ่งออกฉายเมื่อ 18 พฤษภาคม พ.ศ. 2544
ภาพยนตร์ได้รับรางวัลออสการ์ สาขาภาพยนตร์แอนิเมชันยอดเยี่ยม และเป็นเรื่องแรกที่ได้รับรางวัลออสการ์สาขาที่ตั้งขึ้นใหม่นี้
เนื้อเรื่อง

เรื่องของยักษ์เขียวชื่อ เชร็ค อาศัยอยู่ที่กระท่อมในกลางป่า เขาชอบอยู่คนเดียวแบบส่วนตัวและความสำราญพอตกกลางคืนพวกชาวบ้านได้ไปปราบเชร็ค ชาวบ้านมาถึงที่อยู่อาศัยของเชร็ค แล้วเชร็คได้คำรามใส่ชาวบ้านพร้อมกระซิบค่อยๆ ทำให้ชาวบ้านวิ่งหนีอย่างไม่มีวันกลับ แล้วพอตอนรุ่งขึ้นที่ตัวละครจากเทพนิยายได้ถูกจับตามคำสั่งของลอร์ดฟาร์ควาดท์ มีหญิงแก่ที่ได้เลี้ยงดองกี้ซึ่งเป็นลาที่พูดภาษามนุษย์ได้ ดองกี้ได้วิ่งหนีจากทหารของลอร์ดฟาร์ควาดท์ และได้พบกับเชร็คที่ขอร้องให้มาอยู่กับเขา แต่เชร็คไม่ยินยอมกับคนแปลกหน้าและสัตว์ต่างๆ เข้ามาที่นี่
ตอนกลางคืนเชร็คตกใจมากที่พบตัวละครจากเทพนิยายที่หนีมาอยู่ที่กระท่อมและบริเวณของเขา เพราะมาจากการถูกจับโดยคำสั่งของลอร์ดฟาร์ควาดท์ และเชร็คกับดองกี้เดินทางไปพบลอร์ด ฟาร์ควาท์ เชร็คได้สัญญากับตัวเองเพื่อต้องการบอกกับลอร์ด ฟาร์ควาดท์ ว่าเขาไม่ต้องการมีตัวละครจากเทพนิยายมายุ่งกับบ้านของเขา เชร็คกับดองกี้มุ่งหน้าไปสู่เมืองดูล็อกของลอร์ด ฟาร์ควาดท์
ในปราสาทของลอร์ด ฟาร์ควาดท์ เขาได้ดูกระจกวิเศษของสโนไวท์เพื่อเลือกเจ้าหญิงมาแต่งงาน กระจกวิเศษได้แสดงเจ้าหญิงทั้ง 3 ภาพ ลอร์ด ฟาร์ควาดท์ตัดสินใจเลือก เจ้าหญิงฟีโอน่า เชร็คและดองกี้ได้ไปถึงเมืองดูล็อกของลอร์ดฟาร์ควาดท์ เชร็คเข้ารับการแข่งขันของลอร์ด ฟาร์ควาดท์ ผลนี้เชร็คเป็นฝ่ายชนะ ลอร์ดฟาร์ควาดท์สั่งกับเชร็คให้ไปหาเจ้าหญิงฟีโอน่าที่ขังในปราสาทและช่วยเธอ
ทั้งคู่ออกเดินทางไปปราสาทเพื่อช่วยฟีโอน่า รอบๆปราสาทมีลาวาข้างล่าง เชร็คกับดองกี้ออกตามหาฟีโอน่าเรื่อยๆ เชร็คและดองกี้ได้ออกตามหาคนละทาง ขณะนั้นดองกี้ได้ตามหาเจ้าหญิง อยู่ๆ ได้เจอกับดราก้อน และได้ปรากฏหน้าชัดๆแต่เป็นตัวเมียแล้วเธอก็ได้รักกับดองกี้ เขาดูท่าท่าทางจะไม่เข้าใกล้กับเธอ ดองกี้วิ่งหนีเธอไป เชร็คได้จู่โจมกับเธอ เธอดิ้นกับเชร็คทำให้เชร็คกระจายและกระแทกกำแพงของหอคอย โชคของเชร็ดได้เจอกับเจ้าหญิงที่กำลังนอนอยู่ แต่ว่าเชร็คไม่ได้จูบเหมือนเจ้าชายทั่วไป เขาได้ใช้แขนสองข้างเพื่อเขย่าให้เจ้าหญิงฟีโอน่าตื่นทำให้เจ้าหญิงฟีโอแปลกใจ เชร็คจูงฟีโอน่าหาทางหลบหนี ดองกี้นั้นวิ่งหนีดราก้อนไม่หยุด ทันใดนั้นเชร็ค ฟีโอน่า และดองกี้ พาวิ่งออกจากปราสาท ออกมาที่ปราสาทแล้วฟีโอน่าบอกกับเชร็คเพื่อให้ถอดหมวกอัศวินออก เชร็คยังไม่กล้าที่จะดูหน้าตาของเขาแต่เขาถูกคำสั่งจากเธอ และเขาได้ถอดออกมาทันที เธอยังข้องใจที่ทั้งคู่ไม่เป็นมหาบุรุษ และเชร็คได้จับฟีโอน่าเพื่อกลับไปที่ปราสาทของลอร์ด ฟาร์ควาดท์ ระหว่างทางทั้ง 3 หยุดพักที่นั่น ฟีโอน่าได้นอนพักอยู่ภายในถ้ำ ทั้งคู่ได้พูดคุยกันในตอนกลางคืน และในวันต่อมา เจ้าหญิงฟีโอน่าได้ใช้ที่พักใกล้กังหันลม แต่ว่าดองกี้ได้เข้าไปที่พักที่ฟีโอน่าอยู่ ดองกี้เรียกฟีโอน่าแต่เขาพบฟีโอน่าก็ตกใจขึ้น ที่เจ้าหญิงฟีโอน่าเป็นยักษ์เขียว เธอเล่าเรื่องให้กับดองกี้ว่า เธอถูกสาปกลายเป็นยักษ์เขียวจากแม่มดและคืนสภาพในตอนเช้า
รุ่งเช้าพิธีสมรสเริ่มขึ้น ลอร์ด ฟาร์ควาดท์ได้มาเยี่ยมเจ้าหญิงฟีโอน่า และฟีโอน่าตกลงทันทีและเข้าร่วมพิธีสมรส ทำให้เชร็คเริ่มเคือง โมโหและ คิดถึงเจ้าหญิงฟีโอน่า แล้วเขาได้กลับไปที่บึง ดองกี้เจรจากับเชร็คในการที่เชร็คไม่สามารถกลับไปหาฟีโอน่าได้ เพราะเขาเป็นแค่ยักษ์เขียวธรรมดา แต่นั้นเขาได้เปลี่ยนอารมณ์และขอโทษดองกี้ ดองกี้ได้เรียกมังกรเพื่อไปช่วยฟีโอน่า มาถึงที่นี่เชร็คได้สั่งห้ามไม่ให้ฟีโอน่าสมรสกับลอร์ด ฟาร์ควาดท์ ขณะที่ฟีโอน่ามองพระอาทิตย์ตกดิน เธอได้แปลงเป็นยักษ์เขียวในทันที ลอร์ด ฟาร์ควาดท์ได้เห็นหน้าอัปลักษณ์ของเธอและสั่งให้เรียกทหารของเขามาจับ เชร็คโดนทหารจับได้แล้วผิวปากเรียก ดราก้อนมาจัดการพวกทหารและกินลอร์ดฟาร์ควาดท์จนเขาได้ตายลง เชร็คกับฟีโอน่าได้อยู่อย่างผาสุขตลอดไป
ผู้พากย์เสียง

เชร็ค พากย์โดย ไมค์ เมเยอร์ (พากย์ไทยโดย จิ้ม ชวนชื่น)
ดองกี้ พากย์โดย เอ็ดดี้ เมอร์ฟี (พากย์ไทยโดย สุรศักดิ์ วงษ์ไทย)
เจ้าหญิงฟีโอน่า พากย์โดย คาเมรอน ดิแอซ (พากย์ไทยโดย ศศิธร รามโกมุท)
ลอร์ด ฟาร์ควาดท์ พากย์โดย จอห์น ลิธโกว์ (พากย์ไทยโดย สกล รัตนพรหมมา)
ดูเพิ่ม

เชร็ค 2
เชร็ค 3
เชร็ค สุขสันต์ นิรันดร
แหล่งข้อมูลอื่น

เว็บไซต์ทางการของเชร็ค
ข้อมูลภาพยนตร์เรื่อง เชร็ค
เชสซิงเดอะเกรล

เชสซิงเดอะเกรล (อังกฤษ: Chasing the Grail) เป็นอัลบั้มที่ 4 ของวงเฮฟวีเมทัล ฟอซซี ออกจำหน่ายเมื่อวันที่ 26 มิถุนายน ค.ศ. 2010 เป็นอัลบั้มแรกของพวกเขาตั้งแต่การเปิดตัวของ All That Remains
รายการเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Under Blackened Skies" | Ward, Jericho, Eric Sanders | 5:32 |
| 2. | "Martyr No More" |   | 4:36 |
| 3. | "Grail" |   | 5:09 |
| 4. | "Broken Soul" |   | 4:09 |
| 5. | "Let the Madness Begin" |   | 3:47 |
| 6. | "Pray for Blood" |   | 5:11 |
| 7. | "New Day's Dawn" |   | 4:34 |
| 8. | "God Pounds His Nails" |   | 4:20 |
| 9. | "Watch Me Shine" |   | 3:38 |
| 10. | "Paraskavedekatriaphobia (Friday the 13)" |   | 5:26 |
| 11. | "Revival" | Ward | 4:47 |
| 12. | "Wormwood" | Jericho, Mike Martin | 13:52 |
| ความยาวทั้งหมด: | ความยาวทั้งหมด: | ความยาวทั้งหมด: | 65:01 |
ชาร์ต

| ชาร์ต (2010) | ยอด สูงสุด |
| --- | --- |

US Heatseeker Albums: 6
แหล่งข้อมูลอื่น

Fozzy Official website
Riot Entertainment Official website เก็บถาวร 2009-04-26 ที่ เวย์แบ็กแมชชีน
เชฟโรเลต แคปติวา

| เชฟโรเลต แคปติวา |
| --- | --- |

ภาพรวม
บริษัทผู้ผลิต: แดวู/เชฟโรเลต (General Motors; 2549–2561) เอสจีเอ็มดับบลิว (2562–ปัจจุบัน)
เริ่มผลิตเมื่อ: พ.ศ. 2549 – ปัจจุบัน พ.ศ. 2549 – 2560 (รุ่นแรก) พ.ศ. 2562 – ปัจจุบัน (รุ่นที่ 2)
ตัวถังและช่วงล่าง
ประเภท: รถยนต์สมรรถนะสูงขนาดกลาง (SUV)
รุ่นที่คล้ายกัน: ฮอนด้า ซีอาร์วี มาสด้า CX-5
ระบบส่งกำลัง
เครื่องยนต์: 2.0 L VCDi I4 (t/c ดีเซล) 2.2 L VCDi I4 (t/c ดีเซล)  2.4 L Family II I4 (เบนซิน) 3.0 L SIDI V6 (เบนซิน) 3.2 L Alloytec V6 (เบนซิน) 1.5 L LL5 I4 (เทอร์โบ  เบนซิน)
ระยะเหตุการณ์
รุ่นก่อนหน้า: ซูซูกิ XL7 Holden Adventra (Australia) Holden Frontera (Australia) เชฟโรเลต ทรูปเปอร์
รุ่นต่อไป: เชฟโรเลต อิควิน็อกซ์ (สำหรับรุ่นแรก)
เชฟโรเลต แคปติวา อังกฤษ: Chevrolet Captiva มีชื่อเดิมว่า ซี100 (C100) รถยนต์เอนกประสงค์ขนาดกลางหรือเป็นรถเอสยูวี (SUV) ขนาดกลางแบบ 7 ที่นั่งของเชฟโรเลตที่พัฒนาขึ้นโดยศูนย์ออกแบบของบริษัท เจนเนอรัล มอเตอร์ หรือชื่อย่อว่า จีเอ็ม (GM) ในเมืองอินชอน ประเทศเกาหลีใต้ (South Korea) ซึ่งเป็นการพัฒนาบนตัวถังรุ่นเธต้า (Theta platform) ที่เคยใช้ในการผลิตรถยนต์ในเครือของจีเอ็มมาแล้วหลายรุ่น โดยทางจีเอ็มใช้ชื่อ แคปติวา จำหน่ายในตลาดยุโรป, ตะวันออกกลาง, อาเซียน และอเมริกาใต้ แต่ในประเทศออสเตรเลียจะจำหน่ายในนาม Holden Captiva ส่วนในประเทศเกาหลีใต้ใช้ชื่อ Daewoo Windstorm ในส่วนของการเปิดตัวรถยนต์เชฟโรเลต แคปติวานั้น ทางจีเอ็มได้ทำการเปิดตัวแคปติวาครั้งแรกที่ประเทศออสเตรเลีย (Australia) ต่อด้วยประเทศนิวซีแลนด์ (New Zealand) และตามด้วยการเปิดตัวในประเทศไทย (Thailand) และอีกหลายประเทศในเอเชียตะวันออกเฉียงใต้เมื่อราวต้นปี 2550
สำหรับการผลิตรถยนต์เชฟโรเลต แคปติวาเพื่อส่งออกตลาดทั่วโลกนั้น ทางจีเอ็มได้ใช้ฐานการผลิตหลักของแคปติวาที่ศูนย์การผลิตรถยนต์จีเอ็มแดวูในประเทศเกาหลีใต้ ร่วมกับศูนย์การผลิตรถยนต์จีเอ็ม จังหวัดระยอง ซึ่งในประเทศไทยเชฟโรเลต แคปติวามีจำหน่ายทั้งหมด 4 รุ่น  แบ่งออกเป็น รุ่นเครื่องยนต์ 2.0 ลิตร ซึ่งเป็นเครื่องยนต์ดีเซลแบบขับเคลื่อนล้อหน้าและแบบขับเคลื่อน 4 ล้อ และรุ่นเครื่องยนต์ 2.4 ลิตร จะเป็นเครื่องยนต์เบนซินแบบขับเคลื่อนล้อหน้าและแบบขับเคลื่อน 4 ล้อ เช่นกัน
ล่าสุด SGMW หรือ SAIC-GM-Wuling Automobile บริษัทร่วมทุนระหว่าง SAIC Motor, General Motors และ Wuling Motors ก็ได้กลับมาแนะนำรถพลังงานพื้นฐานอย่างครอสโอเวอร์ขนาดคอมแพคท์ Baojun 530 รุ่นปรับปรุงในช่วงปลายปี 2561 ความสำคัญของรถรุ่นนี้คือ มันได้ถูกเปิดตัวอีกครั้งในฐานะรถรีแบดจ์เป็น Chevrolet Captiva เจนเนอเรชั่น 2 ในเดือนพฤศจิกายน 2561 ที่ผ่านมา ณ งาน International Motor Show Bogota 2018 ประเทศโคลัมเบีย และในประเทศไทย ในเดือนมีนาคม 2562